
1. ΤΑ  ΒΑΣΙΚΑ ΧΑΡΑΚΤΗΡΙΣΤΙΚΑ ΤΗΣ ΕΡΕΥΝΑΣ


Στην παρούσα αξιολόγηση χρησιμοποιήθηκαν τα ακόλουθα 8 κριτήρια:

Κ1. Φοιτητικές Κατοικίες της ΣΕΔ
Κ2. Φοιτητικό Εστιατόριο της ΣΕΔ (ποιότητα γευμάτων)
Κ3. Φοιτητικό Εστιατόριο της ΣΕΔ (ποσότητα γευμάτων)
Κ4. Κτιριακές Υποδομές της ΣΕΔ
Κ5. Διοικητικές Υπηρεσίες της ΣΕΔ
Κ6. Διδακτικό Εργο στη ΣΕΔ
Κ7. Το Περιβάλλον της Χίου
Κ8. Στέγαση (επίπεδο ενοικίων)

Στην αξιολόγηση αυτή τέθηκαν και τα ακόλουθα 6 ερωτήματα που αφορούν την διαμονή του φοιτητικού πληθυσμού και την διαχείριση του ελεύθερου χρόνου του:

Ε1. Στέγαση (διαμονή)
Επιλογές (%): Φοιτητικές Εστίες, Ενοικιαζόμενη Κατοικία, Ιδιόκτητη Κατοικία.

Ε2. Αθληση (συχνότητα άθλησης)
Επιλογές (%): Καθόλου, Συγκυριακά, Τακτικά.

Ε3. Αθληση (είδος αθλήματος)
Επιλογές (πρώτο σε προτίμηση, %): Στίβος, Κολύμβηση, Πόλο, Ποδόσφαιρο, Μπάσκετ, Χάντμπολ.

Ε4. Πολιτισμός (είδος πολιτιστικής δραστηριότητας)
Επιλογές (πρώτη σε προτίμηση, %): Θέατρο, Κινηματογράφος, Χορός, Καλές Τέχνες (ζωγραφική/γλυπτική), Μουσική, Λογοτεχνία.

Ε5. Πολιτισμός (πληροφόρηση για πολιτιστικές δραστηριότητες της ΣΕΔ)
Επιλογές (πληροφόρηση επί % του συνόλου των συμπληρωμένων ερωτηματολογίων): Θεατρική Ομάδα της ΣΕΔ, Κινηματογραφική Ομάδα της ΣΕΔ.

Ε6. Διασκέδαση (είδος διασκέδασης)
Επιλογές (πρώτο σε προτίμηση, %): Ταβέρνες, Μπαράκια - Καφετέριες, Σπίτια Φίλων.

Ε7. Εκδρομές και Επισκέψεις
Επιλογές (%): Νοτιόχωρα, Βορειόχωρα, Νέα Μονή, Ανάβατος, Μουσείο Μαστίχας, Ναυτικό Μουσείο Χίου, Ομήρειο ΠΚΧ.

Το σχετικό ερωτηματολόγιο συμπληρώθηκε από  711 φοιτητές/φοιτήτριες της ΣΕΔ (κατ' εκτίμηση λίγο περισσότερους από τους μισούς που παρουσιάζουν τακτική φοίτηση): 252 από το ΤΔΕ, 235 από το ΤΝΕΥ και 224 από το ΤΜΟΔ. Το σχετικό ερωτηματολόγιο στην αξιολόγηση του 2015 είχε συμπληρωθεί από 663 φοιτητές/φοιτήτριες και σε αυτή του 2008 από 233 φοιτητές/φοιτήτριες. Τα ερωτηματολόγια διανεμήθηκαν στους φοιτητές/φοιτήτριες κατά την διάρκεια της εξεταστικής περιόδου Ιουνίου 2017.

Οι επιλογές βαθμολογίας των κριτηρίων  Κ1, Κ2, Κ4, Κ5, Κ6 και Κ7 είναι πέντε:

ΚΑΚΗ (1),  ΜΕΤΡΙΑ (2), ΚΑΛΗ (3), ΠΟΛΥ ΚΑΛΗ (4), ΑΡΙΣΤΗ (5).

Αναφορικά με τις Μέσες Σταθμισμένες Βαθμολογίες (Σταθμισμένους Μέσους Ορους: ΣΜΟ) των κριτηρίων Κ1-Κ7 εκτός Κ3 η ποιοτική κατηγοριοποίησή τους είναι η ακόλουθη:

Κακή:  ΣΜΟ < 1.5
Μέτρια:  1.5 <= ΣΜΟ < 2.5
Καλή: 2.5 <= ΣΜΟ < 3.5
Αριστη: ΣΜΟ >= 3.5

Για τα κριτήρια Κ3 και Κ8 οι επιλογές βαθμολογίας τους είναι οι ακόλουθες τρεις:

Κ3 (Ποσότητα γευμάτων στο Φοιτητικό Εστιατόριο): ΜΗ ΙΚΑΝΟΠΟΙΗΤΙΚΗ (1), ΙΚΑΝΟΠΟΙΗΤΙΚΗ (2) και ΠΟΛΥ ΙΚΑΝΟΠΟΙΗΤΙΚΗ (3)

Κ8 (Επίπεδο ενοικίων στη Χίο): ΧΑΜΗΛΟ (1), ΚΑΝΟΝΙΚΟ (2) και ΥΨΗΛΟ (3)

Αναφορικά με τους Σταθμισμένους Μέσους Ορους (ΣΜΟ) η ποιοτική κατηγοριοποίηση του κριτηρίου Κ3 είναι η ακόλουθη:

Μη ικανοποιητική: ΣΜΟ <= 1.5
Ικανοποιητική:  1.5 <= ΣΜΟ < 2.5
Πολύ ικανοποιητική: ΣΜΟ >= 2.5

ενώ για το κριτήριο Κ8 είναι η ακόλουθη:

Χαμηλό: ΣΜΟ <= 1.5
Κανονικό:  1.5 <= ΣΜΟ < 2.5
Υψηλό: ΣΜΟ >= 2.5

Πέρα από το επίπεδο της στατικής (για το 2017) αξιολόγησης εισάγεται και ένα δυναμικό επίπεδο αξιολόγησης που αφορά τις διαχρονικές τάσεις (μεταβολές) των σχετικών βαθμολογιών (ποιοτικών και ποσοτικών) κατά τα έτη 2008, 2015 και 2017. Τα τελικά αποτελέσματα αξιολόγησης σε επίπεδο ΣΕΔ προκύπτουν από την σχετική πολύ-κριτηριακή ανάλυση με βάση τα παραπάνω δύο επίπεδα αξιολόγησης.

Τα επίπεδα παρουσίασης και συγκριτικής ανάλυσης των αποτελεσμάτων της αξιολόγησης είναι τα ακόλουθα:

- Παρουσίαση των αποτελεσμάτων της έρευνας σε επίπεδο τμήματος (ΤΔΕ, ΤΝΕΥ και ΤΜΟΔ)
- Δια-τμηματικές συγκρίσεις
- Συνολική παρουσίαση των αποτελεσμάτων της έρευνας σε επίπεδο ΣΕΔ
- Συγκρίσεις ανά χρονική ζώνη φοίτησης (πρωτοετείς, δευτεροετείς - τριτοετείς, τεταρτοετείς +)
 

2. ΠΑΡΟΥΣΙΑΣΗ ΤΩΝ ΕΥΡΗΜΑΤΩΝ ΤΗΣ ΕΡΕΥΝΑΣ ΣΕ ΕΠΙΠΕΔΟ ΤΜΗΜΑΤΩΝ


2α. Τμήμα Διοίκησης Επιχειρήσεων

Κριτήρια Κ1-Κ7 εκτός Κ3

Σε επίπεδο ποιοτικής κατηγοριοποίησης το 2017 καλή βαθμολογία απέσπασαν τα κριτήρια Κ1 (Φοιτητικές Κατοικίες), Κ4 (Κτιριακές Υποδομές), Κ5 (Διοικητικές Υπηρεσίες), Κ6 (Διδακτικό Εργο) και Κ7 (Περιβάλλον της Χίου) και μέτρια βαθμολογία το κριτήριο Κ2 (Ποιότητα γευμάτων Φοιτητικού Εστιατορίου).

Η κατάταξή τους με βάση τον ΣΜΟ (υψηλότερο προς χαμηλότερο) είναι:

1. Διδακτικό Εργο (ΣΜΟ = 3.2)
2. Διοικητικές Υπηρεσίες και Κτιριακές Υποδομές (ΣΜΟ = 2.8)
3. Περιβάλλον της Χίου και Φοιτητικές Κατοικίες (ΣΜΟ = 2.5)
4. Ποιότητα Γευμάτων Φοιτητικού Εστιατορίου (ΣΜΟ = 2.1)

Κριτήρια Κ3 και Κ8

Με βάση το κριτήριο Κ3  η ποσότητα των γευμάτων του Φοιτητικού Εστιατορίου χαρακτηρίζεται ως οριακά ικανοποιητική (ΣΜΟ = 1.6) ενώ το επίπεδο ενοικίων στη Χίο ως οριακά υψηλό.

Διαμονή

Το 8.3% των φοιτητών/φοιτητριών απάντησε ότι διαμένει στις Φοιτητικές Εστίες, το 82.1% σε ενοικιαζόμενη κατοικία και το 9.6% σε ιδιόκτητη κατοικία.

Ελεύθερος Χρόνος - Αθληση

Σε σχέση με την συχνότητα άθλησης το 16% των φοιτητών/φοιτητριών απάντησε ότι δεν αθλείται καθόλου, το 48% ότι αθλείται συγκυριακά και το 36% τακτικά.

Σε σχέση με το είδος αθλήματος οι προτιμήσεις τους είναι:

Ποδόσφαιρο  (32%), Μπάσκετ  (25%), Κολύμβηση  (21%), Στίβος  (15%), Πόλο (6%) και  Χάντμπολ (1%)

Ελεύθερος Χρόνος - Πολιτισμός

Σε σχέση με τον βαθμό πληροφόρησης για τις πολιτιστικές δραστηριότητες της ΣΕΔ το 76% των φοιτητών/φοιτητριών απάντησε ότι έχει πληροφόρηση για την ύπαρξη Θεατρικής Ομάδας και το 14% για την ύπαρξη Κινηματογραφικής Ομάδας.

Σε σχέση με το είδος της πολιτιστικής δραστηριότητας οι προτιμήσεις τους είναι:
Μουσική (30%), Κινηματογράφος (30%), Χορός (19%), Ζωγραφική/Γλυπτική (10%), Θέατρο (8%) και Λογοτεχνία (3%).

Ελεύθερος Χρόνος - Διασκέδαση

Σε σχέση με το είδος της διασκέδασης οι προτιμήσεις τους είναι: Ταβέρνες (19%), Μπαράκια - Καφετέριες (49%) και Σπίτια Φίλων (32%).

Ελεύθερος Χρόνος - Εκδρομές και Επισκέψεις

Τα ποσοστά των φοιτητών/φοιτητριών που έχουν επισκεφτεί βασικούς τουριστικούς, πολιτιστικούς και αρχαιολογικούς προορισμούς της Χίου είναι:

Νοτιόχωρα (66%), Βορειόχωρα (48%), Μουσείο Μαστίχας (36%), Ομήρειο ΠΚΧ (32%), Ανάβατος (26%), Νέα Μονή (25%) και Ναυτικό Μουσείο Χίου (21%).


2β. Τμήμα Ναυτιλίας και Επιχειρηματικών Υπηρεσιών

Κριτήρια Κ1-Κ7 εκτός Κ3

Σε επίπεδο ποιοτικής κατηγοριοποίησης το 2017 καλή βαθμολογία απέσπασαν τα κριτήρια Κ1 (Φοιτητικές Κατοικίες), Κ4 (Κτιριακές Υποδομές), Κ5 (Διοικητικές Υπηρεσίες), Κ6 (Διδακτικό Εργο) και Κ7 (Περιβάλλον της Χίου) και μέτρια βαθμολογία το κριτήριο Κ2 (Ποιότητα γευμάτων Φοιτητικού Εστιατορίου).

Η κατάταξή τους με βάση το ΣΜΟ (υψηλότερο προς χαμηλότερο) είναι:

1. Διδακτικό Εργο (ΣΜΟ = 3.2)
2. Διοικητικές Υπηρεσίες και Κτιριακές Υποδομές (ΣΜΟ = 2.85)
3. Φοιτητικές Κατοικίες και Περιβάλλον της Χίου (ΣΜΟ = 2.6)
5. Ποιότητα γευμάτων Φοιτητικού Εστιατορίου (ΣΜΟ = 2.1)

Κριτήρια Κ3 και Κ8

Με βάση το κριτήριο Κ3  η ποσότητα των γευμάτων του Φοιτητικού Εστιατορίου χαρακτηρίζεται ως οριακά ικανοποιητική ενώ με βάση το κριτήριο Κ8 το επίπεδο ενοικίων στη Χίο ως οριακά υψηλό.

Διαμονή

Το 8.0% των φοιτητών/φοιτητριών απάντησε ότι διαμένει στις Φοιτητικές Εστίες, το 80.9% σε ενοικιαζόμενη κατοικία και το 11,1% σε ιδιόκτητη κατοικία.

Ελεύθερος Χρόνος - Αθληση

Σε σχέση με την συχνότητα άθλησης το 12% των φοιτητών/φοιτητριών απάντησε ότι δεν αθλείται καθόλου, το 51% ότι αθλείται συγκυριακά και το 37% τακτικά.

Σε σχέση με το είδος αθλήματος οι προτιμήσεις τους είναι:
Ποδόσφαιρο  (31%), Κολύμβηση (26%), Μπάσκετ  (16%), Στίβος  (19%), Πόλο (7%) και Χάντμπολ (1%)

Ελεύθερος Χρόνος - Πολιτισμός

Σε σχέση με τον βαθμό πληροφόρησης για τις πολιτιστικές δραστηριότητες της ΣΕΔ το 74% των φοιτητών/φοιτητριών απάντησε ότι έχει πληροφόρηση για την ύπαρξη Θεατρικής Ομάδας και το 10% για την ύπαρξη Κινηματογραφικής Ομάδας.

Σε σχέση με το είδος της πολιτιστικής δραστηριότητας οι προτιμήσεις τους είναι:

Μουσική (30%), Κινηματογράφος (29%), Χορός (21%), Θέατρο (10%), Λογοτεχνία (6%) και  Ζωγραφική/Γλυπτική (4%)

Ελεύθερος Χρόνος - Διασκέδαση

Σε σχέση με το είδος της διασκέδασης οι προτιμήσεις τους είναι: Ταβέρνες (19%), Μπαράκια - Καφετέριες (47%) και Σπίτια Φίλων (34%).

Ελεύθερος Χρόνος - Εκδρομές και Επισκέψεις

Τα ποσοστά των φοιτητών/φοιτητριών που έχουν επισκεφτεί βασικούς τουριστικούς, πολιτιστικούς και αρχαιολογικούς προορισμούς της Χίου είναι:

Νοτιόχωρα (74%), Βορειόχωρα (56%), Ομήρειο ΠΚΧ (50%), Μουσείο Μαστίχας (37%), Ανάβατος (32%), Ναυτικό Μουσείο Χίου (30%) και Νέα Μονή (30%).


2γ. Τμήμα Μηχανικών Οικονομίας και Διοίκησης

Κριτήρια Κ1-Κ7 εκτός Κ3

Σε επίπεδο ποιοτικής κατηγοριοποίησης το 2017 καλή βαθμολογία απέσπασαν μόνο δύο κριτήρια, το κριτήριο Κ5 (Διοικητικές Υπηρεσίες) και το κριτήριο Κ6 (Διδακτικό Εργο) και μέτρια βαθμολογία το κριτήριο Κ1 (Φοιτητικές Κατοικίες), Κ2 (Ποιότητα Γευμάτων Φοιτητικού Εστιατορίου), Κ4 (Κτιριακές Υποδομές) και Κ7 (Περιβάλλον της Χίου).

Η κατάταξή τους με βάση τον ΣΜΟ (υψηλότερο προς χαμηλότερο) είναι:

1. Διδακτικό Εργο (ΣΜΟ = 3.0)
2. Διοικητικές Υπηρεσίες (ΣΜΟ = 2.8)
3. Κτιριακές Υποδομές και Περιβάλλον της Χίου (ΣΜΟ = 2.4)
4. Φοιτητικές Κατοικίες (ΣΜΟ = 2.3)
5. Ποιότητα Γευμάτων Φοιτητικού Εστιατορίου (ΣΜΟ = 1.8)



Κριτήρια Κ3 και Κ8

Με βάση το κριτήριο Κ3  η ποσότητα των γευμάτων του Φοιτητικού Εστιατορίου χαρακτηρίστηκε ως (οριακά) οριακά ικανοποιητική (ΣΜΟ = 1.5) ενώ το επίπεδο ενοικίων στη Χίο ως υψηλό.

Διαμονή

Το 10.4% των φοιτητών/φοιτητριών απάντησε ότι διαμένει στις Φοιτητικές Εστίες, το 85.8% σε ενοικιαζόμενη κατοικία και το 3.8% σε ιδιόκτητη κατοικία.

Ελεύθερος Χρόνος - Αθληση

Σε σχέση με την συχνότητα άθλησης το 18% αυτών απάντησε ότι δεν αθλείται καθόλου, το 46% ότι αθλείται συγκυριακά και το 36% τακτικά.

Σε σχέση με το είδος αθλήματος οι προτιμήσεις τους είναι:

Ποδόσφαιρο  (31%), Κολύμβηση (25%), Μπάσκετ (17%), Στίβος (14%), Πόλο (9%), και Χάντμπολ (4%)

Ελεύθερος Χρόνος - Πολιτισμός

Σε σχέση με τον βαθμό πληροφόρησης για τις πολιτιστικές δραστηριότητες της ΣΕΔ το 79% των φοιτητών/φοιτητριών απάντησε ότι έχει πληροφόρηση για την ύπαρξη Θεατρικής Ομάδας και το 48% για την ύπαρξη Κινηματογραφικής Ομάδας.

Σε σχέση με το είδος της πολιτιστικής δραστηριότητας οι προτιμήσεις τους είναι:

Μουσική (38%), Κινηματογράφος (29%), Χορός (16%), Θέατρο (8%), Ζωγραφική/Γλυπτική (7%) και Λογοτεχνία (2%).


Ελεύθερος Χρόνος - Διασκέδαση

Σε σχέση με το είδος της διασκέδασης οι προτιμήσεις τους είναι: Ταβέρνες (15%), Μπαράκια - Καφετέριες (48%) και Σπίτια Φίλων (37%).


Ελεύθερος Χρόνος - Εκδρομές και Επισκέψεις

Τα ποσοστά των φοιτητών/φοιτητριών που έχουν επισκεφτεί βασικούς τουριστικούς, πολιτιστικούς και αρχαιολογικούς προορισμούς της Χίου είναι:

Νοτιόχωρα (73%), Βορειόχωρα (60%), Ομήρειο ΠΚΧ (49%), Μουσείο Μαστίχας (47%), Ανάβατος (40%), Νέα Μονή (32%) και Ναυτικό Μουσείο Χίου (21%).





3. ΔΙΑ-ΤΜΗΜΑΤΙΚΕΣ ΣΥΓΚΡΙΣΕΙΣ

 Αξιοσημείωτες ποιοτικές και ποσοτικές διαφοροποιήσεις ως προς την βαθμολογία στα κριτήρια αξιολόγησης, υφίστανται μόνο μεταξύ του ΤΜΟΔ από την μια μεριά και των δύο υπόλοιπων τμημάτων (ΤΔΕ και ΤΝΕΥ) από την άλλη.  Το ΤΔΕ και το ΤΝΕΥ δεν παρουσιάζουν αξιοσημείωτες ποιοτικές διαφοροποιήσεις ως προς τα κριτήρια αυτά.

ΠΙΝΑΚΑΣ 1. Ποιοτική βαθμολογία κριτηρίων Κ1-Κ7 εκτός Κ3
		ΦΟΙΤ.        ΦΟΙΤ. ΕΣΤΙΑΤ.       ΚΤΙΡ .     ΔΙΟΙΚ.  ΔΙΔΑΚ.  ΠΕΡΙΒ.
		ΚΑΤΟΙΚ.   ΠΟΙΟΤ.    ΠΟΣΟΤ. ΥΠΟΔ.    ΥΠΗΡ.  ΕΡΓΟ     ΧΙΟΥ
ΤΔΕ:		Καλή         Μέτρια    Ικανοπ.    Καλή       Καλή     Καλή    Καλή
ΤΝΕΥ:		Καλή         Μέτρια    Ικανοπ.    Καλή       Καλή     Καλή    Καλή
ΤΜΟΔ:            Μέτρια     Μέτρια    Ικανοπ.   Μέτρια    Καλή     Καλή    Μέτρια

Η διαφοροποίηση στη βαθμολόγηση των παραπάνω κριτηρίων αφορά τις Φοιτητικές Κατοικίες, τις Κτιριακές Υποδομές και το Περιβάλλον της Χίου στις οποίες οι φοιτητές/φοιτήτριες του ΤΜΟΔ δίνουν μέτρια βαθμολογία σε σχέση με την καλή των φοιτητών/φοιτητριών του ΤΔΕ και του ΤΝΕΥ.

ΠΙΝΑΚΑΣ 2. Συχνότητα Αθλησης
		ΚΑΘΟΛΟΥ	ΣΥΓΚΥΡΙΑΚΑ 	ΤΑΚΤΙΚΑ
ΤΔΕ:		16%		48%			36%	
ΤΝΕΥ:		12%		51%			37%
ΤΜΟΔ:	18%		46%			36%

Δεν υφίσταται καμία ουσιώδης διαφοροποίηση για τις επιλογές "Συγκυριακά" και "Τακτικά". Οι περισσότερο αθλούμενοι είναι οι φοιτητές/φοιτήτριες του ΤΝΕΥ ενώ οι λιγότερο αθλούμενοι είναι οι φοιτητές/φοιτήτριες του ΤΜΟΔ.


ΠΙΝΑΚΑΣ 3. Ειδος Αθλήματος
	ΠΟΔΟΣΦ.	ΜΠΑΣΚ.	ΚΟΛΥΜΒ.	ΣΤΙΒΟΣ      ΠΟΛΟ   ΧΑΝΤΜΠ.
ΤΔΕ:      32%		25%		21%		15%	        6%          1%
ΤΝΕΥ:   31%		16%		26%		19%	        7%	1%
ΤΜΟΔ:   31%		17%		25%		14%	        9%	4%

- Το Ποδόσφαιρο προτιμούν στο ίδιο περίπου ποσοστό (31%) οι φοιτητές/φοιτήτριες και των 3 τμημάτων.

Ακολουθούν τα τμήματα με τα μεγαλύτερα ποσοστά προτίμησης ανά είδος αθλήματος:

- Το ΤΔΕ υπερέχει (από πλευράς ποσοστών προτίμησης) στο Μπάσκετ (25%).
- Το ΤΝΕΥ υπερέχει στην Κολύμβηση (26%) και στον Στίβο (19%).
- Το ΤΜΟΔ υπερέχει στο Πόλο (9%) και στο Χάντμπολ (4%).



ΠΙΝΑΚΑΣ 4. Πολιτιστικές δραστηριότητες Ελεύθερος
	ΜΟΥΣΙΚΗ.	ΚΙΝΗΜ.	ΧΟΡΟΣ.	ΓΛΥΠ.     ΘΕΑΤΡΟ   ΛΟΓΟΤ.
ΤΔΕ:      30%		30%		19%		10%	        8%           3%
ΤΝΕΥ:	  30%		29%		21%		4%	        10%	6%
ΤΜΟΔ:  38%		29%		16%		7%	        8%         	2%

- Το ΤΔΕ υπερέχει (από πλευράς ποσοστών προτίμησης) στον Κινηματογράφο (30%) και στην Ζωγραφική/Γλυπτική (10%).
- Το ΤΝΕΥ υπερέχει στον Χορό (21%), στο Θέατρο (10%) και την Λογοτεχνία (6%). 
- Το ΤΜΟΔ υπερέχει στην Μουσική (38%).
	
ΠΙΝΑΚΑΣ 5. Διασκέδαση
				ΜΠΑΡΑΚΙΑ-
		ΤΑΒΕΡΝΕΣ	ΚΑΦΕΤΕΡΙΕΣ	ΣΠΙΤΙΑ ΦΙΛΩΝ
ΤΔΕ:      	19%		49%			32%
ΤΝΕΥ:	  	19%		47%			34%
ΤΜΟΔ:  	15%		48%			37%


- Τις Ταβέρνες προτιμούν σε μεγαλύτερο ποσοστό (19%) οι φοιτητές/φοιτήτριες του ΤΔΕ και του ΤΝΕΥ.
- Τα Μπαράκια/Καφετέριες προτιμούν σε μεγαλύτερο ποσοστό (49%) οι φοιτητές/φοιτήτριες του ΤΔΕ.
- Τα Σπίτια Φίλων προτιμούν σε μεγαλύτερο ποσοστό (37%) οι φοιτητές/φοιτήτριες του ΤΜΟΔ.

ΠΙΝΑΚΑΣ 6. Εκδρομές και Επισκέψεις
				      ΜΟΥΣΕΙΟ				           ΝΑΥΤ.
	  ΝΟΤΙΟΧ.  ΒΟΡΕΙΟΧ.  ΜΑΣΤΙΧ.	   ΟΜΗΡΕΙΟ  ΑΝΑΒ.  Ν.ΜΟΝΗ    ΜΟΥΣ.
ΤΔΕ:      66%		48%		36%		32%	  26%	     25%	21%
ΤΝΕΥ:	  74%		56%		37%		50%	  32%	     30%            30%	
ΤΜΟΔ:  73%		60%		47%		49%	  40%	     32%	21%	

- Το Μουσείο Μαστίχας προτιμούν σε κατά πολύ μεγαλύτερο ποσοστό (47%)  οι φοιτητές/φοιτήτριες του ΤΜΟΔ.
- Το Ομήρειο ΠΚΧ προτιμούν σε μεγαλύτερο ποσοστό (50%)  οι φοιτητές/φοιτήτριες του ΤΝΕΥ.
- Τον Ανάβατο προτιμούν σε μεγαλύτερο ποσοστό (40%)  οι φοιτητές/φοιτήτριες του ΤΜΟΔ.
- Τη Νέα Μονή προτιμούν σε μεγαλύτερο ποσοστό (32%)  οι φοιτητές/φοιτήτριες του ΤΜΟΔ.
- Το Ναυτικό Μουσείο προτιμούν (όπως είναι φυσικό) σε μεγαλύτερο ποσοστό (30%)  οι φοιτητές/φοιτήτριες του ΤΝΕΥ.

· Το ΤΝΕΥ συγκεντρώνει τα μεγαλύτερα ποσοστά προτίμησης στους προορισμούς «Νοτιόχωρα» (74%),  «Ομήρειο ΠΚΧ» (50%) και «Ναυτικό Μουσείο» (30%).
· Το ΤΜΟΔ συγκεντρώνει τα μεγαλύτερα ποσοστά προτίμησης στους προορισμούς «Βορειόχωρα» (60%), «Μουσείο Μαστίχας» (47%), «Ανάβατος» (40%) και «Νέα Μονή» (32%).


4. ΣΥΓΚΡΙΣΕΙΣ ΑΝΑ ΧΡΟΝΙΚΗ ΖΩΝΗ ΦΟΙΤΗΣΗΣ (ΠΡΩΤΟΕΤΕΙΣ, ΔΕΥΤΕΡΟΕΤΕΙΣ - ΤΡΙΤΟΕΤΕΙΣ, ΤΕΤΑΡΤΟΕΤΕΙΣ +)

ΠΙΝΑΚΑΣ 7α. Φοιτητικές Κατοικίες και Φοιτητικό Εστιατόριο
		Φοιτητικές  	Φοιτητικό Εστιατόριο  
		Κατοικίες  	Ποιότητα	Ποσότητα	
Πρωτοετείς:	2.6 (Ορ.Καλή)	2.1 (Μέτρια)	1.6 (Οριακά Ικανοποιητική)
Δευτ.+Τριτ.:	2.5 (Ορ.Καλή)	2.0 (Μέτρια)	1.6 (Οριακά Ικανοποιητική)
Τεταρτ. +:	2.5 (Ορ.Καλή)	1.9 (Μέτρια)	1.6 (Οριακά Ικανοποιητική)

Αναφορικά με τις Φοιτητικές Κατοικίες και το Φοιτητικό Εστιατόριο δεν υφίσταται καμία διαφοροποίηση στην ποιοτική έκφραση της βαθμολόγησης και ιδιαίτερα περιορισμένες διαφοροποιήσεις στην ποσοτική έκφραση αυτής μεταξύ των τριών χρονικών ζωνών φοίτησης.

ΠΙΝΑΚΑΣ 7β. Λοιπά κριτήρια
		Κτιριακές  	Διοικητικές 	Διδακτικό  	Περιβάλλον
		Υποδομές 	Υπηρεσίες	Εργο		της Χίου
Πρωτοετείς:	2.8 (Καλή)	2.7 (Καλή)	3.2 (Καλή)	2.6 (Καλή)
Δευτ.+Τριτ.:	2.7 (Καλή) 	2.8 (Καλή)	3.2 (Καλή)	2.5 (Οριακά Καλή)
Τεταρτ. +:	2.5 (Οριακά	2.8 (Καλή)	3.0 (Καλή)	2.4 (Μέτρια)
       Καλή)	

Αναφορικά με τα παραπάνω 4 κριτήρια ουσιώδης διαφοροποίηση υφίσταται μόνο στο κριτήριο των Κτιριακών Υποδομών όπου οι «Τεταρτοετείς +» δίνουν αισθητά χαμηλότερη βαθμολογία (Οριακά Καλή) σε σχέση με τις άλλες δύο χρονικές ζώνες φοίτησης.

ΠΙΝΑΚΑΣ 8. Αθληση
Συχνότητα    Είδος Αθλήματος
		Αθλησης      Ποδόσφ.  Μπάσκετ  Κολύμβ.  Στίβος  Πόλο Χάντμπολ
Πρωτοετείς:	2.2 (Συγκυρ.)	35%	   20% 		22%	18%	5%	2%
Δευτ.+Τριτ.:	2.2 (Συγκυρ.)	56%        33%		25%	14%	8%	1%
Τεταρτ. +:	2.2 (Συγκυρ.)	30%        17%		24%	17%	9%	4%

Αναφορικά με την συχνότητα άθλησης των φοιτητών/φοιτητριών δεν υφίσταται καμία διαφοροποίηση μεταξύ των τριών χρονικών ζωνών φοίτησης.

Ουσιώδεις διαφοροποιήσεις υφίστανται στο Ποδόσφαιρο, στο Μπάσκετ και στον Στίβο όπου οι δευτεροετείς και τριτοετείς φοιτητές/φοιτήτριες δείχνουν πολύ μεγαλύτερη προτίμηση στα δύο πρώτα και μικρότερη προτίμηση στο τρίτο άθλημα σε σχέση με τους πρωτοετείς και τους τελειόφοιτους/ες. Την μεγαλύτερη προτίμηση στο Πόλο και στο Χάντμπολ δείχνουν οι τελειόφοιτοι/ες.

ΠΙΝΑΚΑΣ 9. Πολιτιστικές Δραστηριότητες
		Μουσική      Κινηματ.  Χορός   Ζωγρ./Γλ.  Θέατρο  Λογοτεχνία
Πρωτοετείς: 	30%		27%	   20%	        9%	9%	    4%
Δευτ.+Τριτ.:	31%		30%	   17%          6%	10%         6%
Τεταρτ. +:	36%		31%        19%          7%	 6%          1%

Ουσιώδεις διαφοροποιήσεις μεταξύ των χρονικών ζωνών φοίτησης υφίστανται μεταξύ των περισσότερων πολιτιστικών δραστηριοτήτων.

Γενικά, οι τελειόφοιτοι φοιτητές/φοιτήτριες, παρά τον μεγαλύτερο φόρτο εργασίας τους, δεν μειώνουν αισθητά την ενασχόλησή τους με τις παραπάνω πολιτιστικές δραστηριότητες με εξαίρεση την Λογοτεχνία που σχεδόν την εγκαταλείπουν. Ειδικά για την μουσική οι τελειόφοιτοι/ες αυξάνουν αισθητά την ενασχόλησή τους σε σχέση με πρωτοετείς και μέσων ετών φοιτητές/φοιτήτριες.

Συμπερασματικά, οι φοιτητές/φοιτήτριες της ΣΕΔ είναι κατά κύριο λόγο μουσικόφιλοι/ες και σε λίγο μικρότερο βαθμό "σινεφίλ".

ΠΙΝΑΚΑΣ 10. Διασκέδαση
				Μπαράκια/
		Ταβέρνες    	Καφετέριες	Σπίτια Φίλων
Πρωτοετείς: 	13%		50%		37%
Δευτ.+Τριτ.:	22%		44%		34%
Τεταρτ. +:	18%		45%		37%

Υφίσταται μια τάση (και λόγω κρίσης) οι φοιτητές/φοιτήτριες να επιζητούν όλο και περισσότερο την διασκέδαση σε σπίτια φίλων. 

Αξιοσημείωτες διαφοροποιήσεις παρουσιάζουν οι πρωτοετείς ως προς τον τρόπο διασκέδασης σε σχέση με τις άλλες δύο χρονικές ζώνες φοίτησης: προτιμούν πολύ λιγότερο τις ταβέρνες και περισσότερο τα μπαράκια/καφετέριες.

ΠΙΝΑΚΑΣ 11. Εκδρομές – Επισκέψεις
				       Νέα                     Μουσείο   Ναυτικό
		Νοτιόχ.   Βορειόχ.  Μονή  Ανάβατ.  Μαστίχας  Μουσ.Χίου   Ομήρειο 
Πρωτοετείς: 	57%	     33%       17%	21%	27%		16%	     31%
Δευτ.+Τριτ.:	76%	     58%       63%	29%	40%		27%	     48%
Τεταρτ. +:	80%	     68%       45%	46%	51%		28%	     51%

Οι μεγαλύτερες διαφοροποιήσεις παρουσιάζονται μεταξύ πρωτοετών και τελειόφοιτων σχετικά με την επισκεψιμότητα της Νέας Μονής (τριπλάσιο περίπου το ποσοστό των τελειόφοιτων σε σχέση με αυτό των πρωτοετών) και των Βορειόχωρων (διπλάσιο περίπου το ποσοστό των τελειόφοιτων σε σχέση με αυτό των πρωτοετών)


5. ΠΑΡΟΥΣΙΑΣΗ ΤΩΝ ΕΥΡΗΜΑΤΩΝ ΤΗΣ ΕΡΕΥΝΑΣ ΣΕ ΕΠΙΠΕΔΟ ΣΧΟΛΗΣ

5.1  Συνολική αξιολόγηση της ΣΕΔ από τους φοιτητές/φοιτήτριες αυτής

Κριτήρια Κ1-Κ7 εκτός Κ3

Σε επίπεδο ποιοτικής κατηγοριοποίησης το 2017 καλή βαθμολογία απέσπασαν τα κριτήρια Κ4 (Κτιριακές Υποδομές), Κ5 (Διοικητικές Υπηρεσίες) και Κ6 (Διδακτικό Εργο), οριακά καλή τα κριτήρια Κ1 (Φοιτητικές Κατοικίες) και Κ7 (Περιβάλλον της Χίου) και μέτρια βαθμολογία το κριτήριο Κ2 (Ποιότητα γευμάτων Φοιτητικού Εστιατόριου).

Η κατάταξή τους με βάση τον ΣΜΟ (υψηλότερο προς χαμηλότερο) είναι:

1. Διδακτικό Εργο (ΣΜΟ = 3.1)
2. Διοικητικές Υπηρεσίες (ΣΜΟ = 2.8)
3. Κτιριακές Υποδομές (ΣΜΟ = 2.7)
4. Περιβάλλον της Χίου και Φοιτητικές Κατοικίες (ΣΜΟ = 2.5)
5. Ποιότητα γευμάτων Φοιτητικού Εστιατόριου (ΣΜΟ = 2.0)

Κριτήρια Κ3 και Κ8

Με βάση το κριτήριο Κ3  η ποσότητα των γευμάτων του Φοιτητικού Εστιατορίου χαρακτηρίστηκε ως οριακά ικανοποιητική (ΣΜΟ = 1.6) ενώ το επίπεδο ενοικίων στη Χίο ως οριακά υψηλό (ΣΜΟ = 2.6).


5.2 Συνοπτική παρουσίαση των ακραίων βαθμολογιών («κακή» και «άριστη») της αξιολόγησης της ΣΕΔ από τους φοιτητές/φοιτήτριες αυτής 

ΠΙΝΑΚΑΣ 12. Ποσοστά ακραίων βαθμολογιών
				Κακή βαθμολογία	Αριστη βαθμολογία
1. Φοιτητικές Κατοικίες:		7.5%			1.5%
2. Ποιότ. γευμ. Φοιτητ. Εστιατ.:	28.2%			0.8%
3. Ποσότ. γευμ. Φοιτ. Εστιατ.:	12.6%	(Μικρή)	17.7%	(Μεγάλη)
4. Κτιριακές Υποδομές:		4.1%			0.5%
5. Διοικητικές Υπηρεσίες:		5.5%			1.2%
6. Διδακτικό Εργο:			1.9%			2.6%
7. Περιβάλλον της Χίου:		11.7%			1.3%

Το Διδακτικό Εργο παρουσιάζει τα κατά πολύ μικρότερα ποσοστά κακής βαθμολογίας και τα κατά πολύ μεγαλύτερα ποσοστά άριστης βαθμολογίας.


5.3  Διαχρονικές τάσεις της συνολικής αξιολόγησης της ΣΕΔ από τους φοιτητές/φοιτήτριες αυτής 

ΠΙΝΑΚΑΣ 13. Ποιοτικές και ποσοτικές βαθμολογίες της τελευταίας δεκαετίας
				2017			2015		2008
Φοιτητικές Κατοικίες:		Οριακά Καλή (2.5)	Καλή (2.8)	Καλή (2.8)
Ποιότ. γευμ. Φοιτ. Εστ.:	Μέτρια (2.0)		Μέτρια (2.4)    Μέτρια (2.4)
Ποσότ. γευμ.Φοιτ. Εστ.:	Οριακά Ικανοπ. (1.6)	Ικανοπ. (1.8)     Ικανοπ. (1.8)
Κτιριακές Υποδομές:		Καλή (2.7)		Μέτρια (2.3)     Μέτρια (2.2)
Διοικητικές Υπηρεσίες:	Καλή (2.8)		Καλή (2.7)	  Καλή (2.6)
Διδακτικό Εργο:		Καλή (3.1)		Καλή (3.3)	  Καλή (3.3)
Περιβάλλον της Χίου:		Οριακά Καλή (2.5)	Καλή (2.7)	  -

Από τον πίνακα 13 προκύπτει ότι τα κριτήρια που παρουσιάζουν συνεχή βελτίωση της βαθμολογίας τους διαχρονικά είναι οι Κτιριακές Υποδομές και οι Διοικητικές Υπηρεσίες.

Η πολύ-κριτηριακή βαθμολόγηση των 7 παραπάνω κριτηρίων με βάση την στατική εικόνα τους το 2017 και την δυναμική εικόνα τους την δεκαετία 2008-2017 συνοψίζεται στον επόμενο πίνακα τελικής βαθμολόγησης σε φθίνουσα κατάταξη.


ΠΙΝΑΚΑΣ 14. Τελική (πολύ-κριτηριακή) βαθμολόγιση σε φθίνουσα σειρά κατάταξης
				Στατική Εικόνα	Δυναμική Εικόνα
1. Διοικητικές 	Υπηρεσίες:	Καλή (2.8)         	Συνεχώς βελτιούμενη
2. Διδακτικό Εργο:		Καλή	(3.1)		Στάσιμη και μετά ελαφρά πτωτική
3. Κτιριακές Υποδομές:	Καλή (2.7)		Συνεχώς βελτιούμενη
4. Φοιτητικές Κατοικίες:	Οριακά Καλή (2.5)	Στάσιμη και μετά ελαφρά πτωτική
5. Ποιότ. γευμ. Φοιτ. Εστ.:	Μέτρια (2.0)		Στάσιμη και μετά πτωτική
6. Ποσότ.γευμ. Φοιτ.Εστ.:	Οριακά Ικανοπ.(1.6)	Στάσιμη και μετά ελαφρά πτωτική
4. Περιβάλλον της Χίου	Οριακά καλή (2.5)	Πτωτική

Αν λάβουμε υπ’ όψη τις σημαντικότατες περικοπές της τελευταίας δεκαετίας στους μισθούς των διδασκόντων και διοικητικού προσωπικού και τις δραματικές μειώσεις των κονδυλίων για υποδομές και επίσης το γεγονός ότι οι φοιτητές μας είναι αυστηροί κριτές και δεν ‘χαρίζονται’ σε κανένα η τελική (πολύ-κριτηριακή) βαθμολόγησή των Διοικητικών Υπηρεσιών, του Διδακτικού Εργου και των Κτιριακών Υποδομών της ΣΕΔ  από τους φοιτητές/φοιτήτριες αυτής κρίνεται ως ιδιαίτερα ικανοποιητική.


5.4  Διαχείριση του ελεύθερου χρόνου των φοιτητών/ φοιτητριών της ΣΕΔ

Διαμονή

Το 8.9% των φοιτητών/φοιτητριών απάντησε ότι διαμένει στις Φοιτητικές Εστίες, το 82.9% σε ενοικιαζόμενη κατοικία και το 8.2% σε ιδιόκτητη κατοικία.

Ελεύθερος Χρόνος - Αθληση

Σε σχέση με την συχνότητα άθλησης το 15.2% των φοιτητών/φοιτητριών της ΣΕΔ απάντησε ότι δεν αθλείται καθόλου, το 48.3% ότι αθλείται συγκυριακά και το 36.5% τακτικά. Κατά συνέπεια, το ποσοστό (85%) των αθλούμενων φοιτητών/φοιτητριών της ΣΕΔ κρίνεται ότι είναι ιδιαίτερα υψηλό.

Σε σχέση με το είδος αθλήματος οι προτιμήσεις τους είναι:

Ποδόσφαιρο  (32%), Μπάσκετ  (20%), Κολύμβηση  (24%), Στίβος  (16%), Πόλο (7%) και  Χάντμπολ (2%)

Με βάση τα παραπάνω ποσοστά οι φοιτητές της ΣΕΔ μπορούν να χαρακτηριστούν ως ποδοσφαιρόφιλοι (όπως ήταν αναμενόμενο) και κατά δεύτερο λόγο ως λάτρεις της κολύμβησης. Το Μπάσκετ (όπως δεν ήταν αναμενόμενο) έρχεται τρίτο στις προτιμήσεις τους.
Ελεύθερος Χρόνος - Πολιτισμός

Σε σχέση με τον βαθμό πληροφόρησης για τις πολιτιστικές δραστηριότητες της ΣΕΔ το 76% των φοιτητών/φοιτητριών απάντησε ότι έχει πληροφόρηση για την ύπαρξη Θεατρικής Ομάδας και το 14% για την ύπαρξη Κινηματογραφικής Ομάδας.

Σε σχέση με το είδος της πολιτιστικής δραστηριότητας οι προτιμήσεις τους είναι:

Μουσική (30%), Κινηματογράφος (30%), Χορός (19%), Ζωγραφική/Γλυπτική (10%),Θέατρο (8%) και Λογοτεχνία (3%).

Συμπερασματικά, οι φοιτητές/φοιτήτριες της ΣΕΔ είναι κατά κύριο λόγο μουσικόφιλοι και σε λίγο μικρότερο βαθμό "σινεφίλ".

Ελεύθερος Χρόνος - Διασκέδαση

Σε σχέση με το είδος της διασκέδασης οι προτιμήσεις τους είναι: Ταβέρνες (19%), Μπαράκια - Καφετέριες (49%) και Σπίτια Φίλων (32%).

Ελεύθερος Χρόνος - Εκδρομές και Επισκέψεις

Τα ποσοστά των φοιτητών/φοιτητριών που έχουν επισκεφτεί βασικούς τουριστικούς, πολιτιστικούς και αρχαιολογικούς προορισμούς της Χίου είναι:

Νοτιόχωρα (66%), Βορειόχωρα (48%), Μουσείο Μαστίχας (36%), Ομήρειο ΠΚΧ (32%), Ανάβατος (26%), Νέα Μονή (25%) και Ναυτικό Μουσείο Χίου (21%).

Συμπερασματικά, οι φοιτητές/φοιτήτριες της ΣΕΔ αγαπούν τις τουριστικές εξορμήσεις: το 70% περίπου αυτών έχει επισκεφτεί τα Νοτιόχωρα και το 55% περίπου αυτών τα Βορειόχωρα. 

